user
Voiko palkoineen myytäviä tuoreita papuja syödä sellaisenaan, herneiden tapaan?
assistant
Ei kannata. Vaikka monia papuja, kuten leikko-, vaha- tai taitepapuja, myydään vihannesosastolla tuoreina, ne on tarkoitettu kypsennettäviksi. Pavut sisältävät vaihtelevia määriä lektiiniä, joka voi aiheuttaa ruokamyrkytyksen. Papujen lektiini tuhoutuu riittävän pitkässä lämpökäsittelyssä. Tämän vuoksi myös tuoreet pavut tulee aina kypsentää esimerkiksi keittämällä tai höyryttämällä ennen käyttöä. Tuoreiden papujen lektiini hajoaa vajaan kymmenen minuutin keittämisen jälkeen, mutta keittoajassa on hyvä huomioida mm. papujen paksuus.

Kuivatut pavut tulee huuhdella, liottaa ja keittää huolellisesti pakkauksen ohjeen mukaan. Säilykepavut on valmiiksi käsitelty, ja niitä voikin käyttää sellaisenaan.